ΑΠΟΦΑΣΕΙΣ
Αριθμ.  90167/N1
Έγκριση του Προγράμματος Διδακτικής των Ξένων Γλωσσών, για τη χορήγηση επάρκειας για
τη διδασκαλία ξένης γλώσσας σε κέντρα ξένων
γλωσσών, ίσο με 30 ECTS, του Πανεπιστημίου
Μακεδονίας.
Ο ΥΠΟΥΡΓΟΣ ΠΑΙΔΕΙΑΣ,
ΈΡΕΥΝΑΣ ΚΑΙ ΘΡΗΣΚΕΥΜΑΤΩΝ
Έχοντας υπόψη :
1. Τις διατάξεις του άρθρου 70 του α.ν. 2545/1940
(Α΄287) «Περί Ιδιωτικών Σχολείων-Φροντιστηρίων και
Οικοτροφείων», όπως ισχύουν.
2. Τις διατάξεις της παρ. 3 του άρθρου 5 του ν. 4250/
2014 (Α΄74).
3. Τις διατάξεις της υποπ. Θ.12, της παρ. Θ του άρθρου
πρώτου του ν. 4093/2012 (Α΄ 222), όπως τροποποιήθηκαν και ισχύουν.
4. Τις διατάξεις του άρθρου 15 του ν. 4452/2017 (Α΄ 17)
«Σύσταση οργανικής μονάδας επιπέδου Διεύθυνσης στο
Υπουργείο Παιδείας, Έρευνας και Θρησκευμάτων».
5. Τις διατάξεις της παρ. 2 του άρθρου 90 του ν. 4485/
2017 (Α΄ 114).
6. Τις διατάξεις της παρ. 3 του άρθρου 48 του ν. 4485/
2017 (Α΄ 114).
7. Τις διατάξεις του π.δ. 18/2018 (Α΄31) «Οργανισμός
Υπουργείου Παιδείας, Έρευνας και θρησκευμάτων».
8. Τις διατάξεις του π.δ. 70/2015 (Α΄114) «Ανασύσταση
των Υπουργείων .... Τουρισμού».
9. Τις διατάξεις του π.δ. 125/2016 (Α΄210) «Διορισμός
Υπουργών, Αναπληρωτών Υπουργών και Υφυπουργών».
10. Τις διατάξεις της 40023/ΥΙ/9-03-2018 υπουργικής
απόφασης «Μεταβίβαση δικαιώματος υπογραφής ... και
ορισμός κυρίων διατακτών του ΥΠ.Π.Ε.Θ.».
11. Τις διατάξεις της 6117/Α5/13-1-2017 υπουργικής
απόφασης, με θέμα «Καθορισμός κριτηρίων χορήγησης
επάρκειας προσόντων για τη διδασκαλία ξένης γλώσσας
σε κέντρα ξένων γλωσσών» (ΦΕΚ 324/τ.Β΄/8-2-2017, διόρθωση σφάλματος στο ΦΕΚ 562/τ.Β΄/23-2-2017),
όπως τροποποιήθηκε, με τις διατάξεις της 77728/Ν1/
11-5-2017 υπουργικής απόφασης «Τροποποίηση της
υπ' αριθ. 6117/Α5/13-1-2017 υπουργικής απόφασης...»
(ΦΕΚ Β' 1773/23-05-2017, διόρθωση σφάλματος στο ΦΕΚ
1986/τ.Β΄/9-6-2017).
12. Την απόφαση της Συγκλήτου του Πανεπιστημίου
Μακεδονίας, όπως αυτή διατυπώνεται στο απόσπασμα
του Πρακτικού Συνεδρίασης 16/12-3-2019.
13. Το 17/16-05-2019 απόσπασμα Πρακτικού του Δ.Σ.
του Ινστιτούτου Εκπαιδευτικής Πολιτικής (ΙΕΠ).
14. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Εγκρίνεται το πρόγραμμα Διδακτικής των Ξένων Γλωσσών, ίσο με 30ECTS το οποίο υπεβλήθη κατ’ εφαρμογή
της διάταξης της παρ. 2 του άρθρου 3 της αριθμ. 6117/
Α5/13-1-20117 απόφασης του Υπουργείου Παιδείας,
Έρευνας και Θρησκευμάτων, όπως αυτή τροποποιήθηκε
και ισχύει και παρέχεται από το Πανεπιστήμιο Μακεδονίας, καθώς πληρούνται οι προϋποθέσεις της ανωτέρω
διάταξης και της διάταξης της παρ. 3 του άρθρου 5 του
ν. 4250/2014,όπως αυτή τροποποιήθηκε με την περίπτωση α' της παρ. 2 του άρθρου 90 του ν. 4485/2017.
1. Το Πρόγραμμα απευθύνεται σε πτυχιούχους του
Πανεπιστημίου Μακεδονίας, Σχολής Οικονομικών και
Περιφερειακών Σπουδών, Τμήματος Βαλκανικών, Σλαβικών και Ανατολικών Σπουδών, συμπεριλαμβανο-
μένων και των αποφοίτων του τμήματος Βαλκανικών
Σπουδών του Πανεπιστημίου Δυτικής Μακεδονίας, το
οποίο συγχωνεύτηκε με το Τμήμα Βαλκανικών, Σλαβικών
και Ανατολικών Σπουδών του Πανεπιστημίου Μακεδονίας (βάσει του π.δ. 88/2013 (Α΄ 129). Για την εγγραφή
και παρακολούθηση του Προγράμματος θα πρέπει να
πληρούνται οι προϋποθέσεις που ορίζονται από το
Πανεπιστήμιο, έτσι όπως αποτυπώνονται στο εγκριθέν
Πρόγραμμα. Για τη συμμετοχή στο Πρόγραμμα καταβάλλονται τέλη παρακολούθησης, ποσού 550 ευρώ. Η επι-
τυχής παρακολούθηση του προγράμματος δεν εξασφαλίζει τη χορήγηση επάρκειας, εφόσον δεν πληρούνται
οι λοιπές προϋποθέσεις των άρθρων 3 και 4 της 6117/
13-1-2017 υπουργικής απόφασης, όπως τροποποιήθηκαν με τις διατάξεις των άρθρων 3 και 4 της 77728/Ν1/
11-5-2017 υπουργικής απόφασης.
2. Για την παρακολούθηση του προγράμματος, απαιτείται η υποβολή αίτησης του ενδιαφερόμενου στο Πα-
νεπιστήμιο Μακεδονίας, εντός της προθεσμίας και με τη
διαδικασία που θα ορίσει το Πανεπιστήμιο.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Ιουνίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 2374
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2374/19.06.2019
Στην αίτηση πρέπει οπωσδήποτε να αναγράφονται τα
πλήρη προσωπικά στοιχεία του αιτούντος και η διεύθυνση ηλεκτρονικού ταχυδρομείου. Μετά την ολοκλήρωση
του Προγράμματος οι ενδιαφερόμενοι λαμβάνουν «Πιστοποιητικό επιτυχούς παρακολούθησης του Προγράμ-
ματος Διδακτικής των Ξένων Γλωσσών για τη χορήγηση
επάρκειας προσόντων για τη διδασκαλία της γλώσσας
επιλογής σε κέντρα ξένων γλωσσών, ίσου με 30 ECTS»
από το Πανεπιστήμιο, το οποίο θα πρέπει να προσκομίσουν μαζί με τα υπόλοιπα δικαιολογητικά του άρθρου
4 της 6117/Α΄/13-1-2017 υπουργικής απόφασης, όπως
τροποποιήθηκε με τις διατάξεις του άρθρου 4 της αριθμ.
77728/Ν1/11-5-2017 υπουργικής απόφασης, στο τμήμα
Δ΄ της Αυτοτελούς Διεύθυνσης Ιδιωτικής Εκπαίδευσης
του Υπουργείου Παιδείας, Έρευνας και Θρησκευμάτων,
προκειμένου να αιτηθούν τη χορήγηση επάρκειας διδασκαλίας των ξένων γλωσσών σε Κέντρα Ξένων Γλωσσών.
3. Το Πρόγραμμα προσφέρει πιστοποίηση διδακτικής
της Ρωσικής ή Τουρκικής ή Ρουμανικής ή Σερβικής ή
Βουλγαρικής γλώσσας. Αποτελείται από δύο Θεματικές
Ενότητες:
Ειδική διδακτική και πρακτική άσκηση.
4. Το Πρόγραμμα θα λειτουργήσει κατά το ακαδημαϊκό
έτος 2019-2020, με δικαίωμα υποβολής ανανέωσης της
έγκρισης μέχρι 30/9/2020.
Η ανακοίνωση του Πανεπιστημίου για την ημερομηνία έναρξης του Προγράμματος και για την ημερομηνία
έναρξης της προθεσμίας υποβολής αίτησης συμμετοχής
σε αυτό, αναρτώνται στην ιστοσελίδα του Πανεπιστημίου Μακεδονίας: http://www.uom.gr/ και του ΥΠ.Π.Ε.Θ:
www.minedu.gov.gr. Το εγκριθέν Πρόγραμμα, έτσι όπως
υπεβλήθη από το Πανεπιστήμιο Μακεδονίας και παρατίθεται στο παράρτημα, αποτελεί αναπόσπαστο τμήμα
της παρούσης.
ΠΑΡΑΡΤΗΜΑ
ΠΡΟΓΡΑΜΜΑ ΔΙΔΑΚΤΙΚΗΣ ΞΕΝΩΝ ΓΛΩΣΣΩΝ
(ΠΔΞΓ) ΤΟΥ ΤΜΗΜΑΤΟΣ ΒΑΛΚΑΝΙΚΩΝ ΣΛΑΒΙΚΩΝ
ΚΑΙ ΑΝΑΤΟΛΙΚΩΝ ΣΠΟΥΔΩΝ
σύμφωνα με το άρθρο 3 της υπουργικής απόφασης
6117/Α5/13-1-2017 (ΦΕΚ 324/Β΄/8-2-2017)
ΔΥΝΑΤΟΤΗΤΑ ΣΥΜΜΕΤΟΧΗΣ
Το Πρόγραμμα Διδακτικής Ξένων Γλωσσών (ΠΔΞΓ)
απευθύνεται σε πτυχιούχους του τμήματος Βαλκανικών
Σλαβικών και Ανατολικών Σπουδών της Σχολής Οικονομικών και Περιφερειακών Σπουδών του Πανεπιστημίου
Μακεδονίας, συμπεριλαμβανομένων και των αποφοίτων
του Τμήματος Βαλκανικών Σπουδών του Πανεπιστημίου Δυτικής Μακεδονίας το οποίο συγχωνεύτηκε με το
Τμήμα Βαλκανικών, Σλαβικών και Ανατολικών Σπουδών
του Πανεπιστημίου Μακεδονίας (βάσει του π.δ. 88/2013
ΦΕΚ 129/τ.Α΄/5-6-2013).
ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ
Το Πρόγραμμα είναι διάρκειας ενός ακαδημαϊκού
έτους. Συμπεριλαμβάνει διδασκαλία δεκατριών (13)
εβδομάδων και πενήντα δύο ωρών (52) ανά μάθημα.
Τα μαθήματα πραγματοποιούνται είτε διά ζώσης είτε
εξ αποστάσεως είτε με τη μέθοδο του blended learning
μετά από απόφαση της Συντονιστικής Επιτροπής του
Προγράμματος, η οποία αποτελείται από τρία (3) μέλη
ΔΕΠ ή ΕΕΠ του Τμήματος Βαλκανικών, Σλαβικών και Ανατολικών Σπουδών (ΒΣΑΣ).
Το Πρόγραμμα θα λειτουργήσει κατά το ακαδημαϊκό
έτος 2019-2020 με δικαίωμα παράτασης ενός επιπλέον έτους. Η ανακοίνωση για την ημερομηνία έναρξης
του προγράμματος, όπως επίσης και για την ημερομηνία έναρξης της προθεσμίας υποβολής αιτήσεων
συμμετοχής σε αυτό, αναρτώνται στην ιστοσελίδα του
Προγράμματος https://www.uom.gr/bso/programmadidaktikhs-k senon-glosson.
Προϋπόθεση για τη συγκρότηση και λειτουργία του
προγράμματος είναι η συμμετοχή άνω των 35 υποψηφίων.
Προκειμένου να χορηγηθεί Πιστοποιητικό Επιτυχούς
Παρακολούθησης Προγράμματος Διδακτικής των Ξένων
Γλωσσών απαιτείται η πλήρωση των εξής προϋποθέσεων:
- η συμπλήρωση τριάντα (30) τουλάχιστον πιστωτικών
μονάδων ECTS από το σύνολο των μαθημάτων της Π.Δ.Ξ.Γ.
- η επιτυχής εξέταση σε πέντε (5) μαθήματα (25 ECTS)
από τη θεματική ενότητα «Ειδική Διδακτική και Πρακτική
Άσκηση»,
- η επιτυχής ολοκλήρωση της Πρακτικής Άσκησης (5
ECTS)
ΑΠΟΝΕΜΟΜΕΝΟΣ ΤΙΤΛΟΣ
Το Πρόγραμμα οδηγεί στη λήψη Πιστοποιητικού
με τίτλο: «Πιστοποιητικό Επιτυχούς Παρακολούθησης
Προγράμματος Διδακτικής των Ξένων Γλωσσών» σύμφωνα με το άρθρο 3 της υπουργικής απόφασης 6117/
Α5/324/13-1-2017.
ΚΟΣΤΟΣ ΣΥΜΜΕΤΟΧΗΣ
Το κόστος συμμετοχής στο Πρόγραμμα ανέρχεται σε
550 ευρώ. Την οικονομική διαχείριση του Προγράμματος
έχει ο Ειδικός Λογαριασμός Κονδυλίων Έρευνας (ΕΛΚΕ)
του Πανεπιστημίου Μακεδονίας.
ΥΠΟΒΟΛΗ ΑΙΤΗΣΗΣ ΣΥΜΜΕΤΟΧΗΣ
Οι ενδιαφερόμενοι θα πρέπει να υποβάλουν αίτηση
συμμετοχής σε ειδική online φόρμα https://goo.gl/
forms/kCDKDRIDji3VmlFml που διατίθεται στην ιστοσελίδα του Προγράμματος https://www.uom.gr/bso/
programma-didaktikhs-ksenon-glosson και στο χρονικό
διάστημα που θα αναφέρεται στην προαναφερόμενη
ιστοσελίδα.
Στη συνέχεια θα ζητηθεί από τους ενδιαφερόμενους
η κατάθεση, εντός συγκεκριμένης προθεσμίας, του αντιγράφου πτυχίου τους, ενώ θα ενημερωθούν για τον αριθ-
μό λογαριασμό στον οποίο θα πρέπει να καταβάλουν το
ποσό συμμετοχής τους στο Πρόγραμμα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2374/19.06.2019
/




 /
4.
ECTS
=.
/


 _  .   _ 
>J  M 
G


 _  .   _ 
>J  M 
 
G
K==La =1L.=La
. 

B  
 K  (.
K)

  
 _  .   _
  >J  M   
G
 2 
,  
     (2)    (3) 

 !

>) 1
D


K
L
) BD – 
D p) – 


 _  .   _ 
>J  M  ! 
K
K==La =1L.=La
(/  
 _  . 
_   >J  M   !
 - 1  
 
 JJ 
K




 q
G
ΚΑΤΑΛΟΓΟΣ ΜΑΘΗΜΑΤΩΝ ΚΑΙ ΔΙΑΡΘΡΩΣΗ ΤΟΥ ΠΡΟΓΡΑΜΜΑΤΟΣ ΔΙΔΑΚΤΙΚΗΣ ΤΩΝ ΞΕΝΩΝ ΓΛΩΣΣΩΝ
Στο συνημμένο ΠΑΡΑΡΤΗΜΑ αναφέρονται οι λεπτομέρειες κάθε μαθήματος.
ΥΠΟΧΡΕΩΣΕΙΣ ΤΩΝ ΦΟΙΤΗΤΩΝ
- Η παρακολούθηση των μαθημάτων του Προγράμματος είναι υποχρεωτική. Ο αριθμός των απουσιών δεν μπορεί να υπερβαίνει ποσοστό 23% σε κάθε μάθημα, ήτοι συνολικά 12 ώρες ανά μάθημα. Σε αντίθετη περίπτωση, το
μάθημα θεωρείται ως μη διδαχθέν για τον συγκεκριμένο σπουδαστή.
- Οι φοιτητές του Προγράμματος θα πρέπει να ολοκληρώσουν επιτυχώς τη φοίτησή τους εντός ενός ακαδημαϊκού
έτους.
ΑΞΙΟΛΟΓΗΣΗ
Η αξιολόγηση των φοιτητών ανά μάθημα γίνεται με γραπτές εξετάσεις (60%) και αξιολόγηση του φακέλου
(portfolio) του φοιτητή (40%) (πρακτική άσκηση με την επίβλεψη του υπεύθυνου καθηγητή, καθώς και εργασίες).
Οι γραπτές εξετάσεις πραγματοποιούνται στο τέλος του ακαδημαϊκού έτους υλοποίησης του προγράμματος.
Επιτυχώς θεωρείται ο φοιτητής/φοιτήτρια που συγκεντρώνει τουλάχιστον το βαθμό πέντε (5) σε κάθε μάθημα. Σε
περίπτωση αποτυχίας οι εξετάσεις επαναλαμβάνονται μέσα σε ένα μήνα.
ΠΑΡΑΡΤΗΜΑ
ΠΕΡΙΓΡΑΦΗ ΜΑΘΗΜΑΤΩΝ ΠΡΟΓΡΑΜΜΑΤΟΣ ΔΙΔΑΚΤΙΚΗΣ ΤΩΝ ΞΕΝΩΝ ΓΛΩΣΣΩΝ
ΘΕΜΑΤΙΚΗ ΕΝΟΤΗΤΑ: ΕΙΔΙΚΗ ΔΙΔΑΚΤΙΚΗ
1. Διδακτική Γνωστικών Αντικειμένων Διδακτική της Ρωσικής ή Τουρκικής ή Ρουμανικής ή Σερβικής ή Βουλγαρικής γλώσσας
Εισαγωγή στις βασικές έννοιες της εκπαιδευτικής γλωσσολογίας. Εκπαιδευτικά συστήματα, αναλυτικά προγράμματα (είδη, σχεδιασμός, αξιολόγηση). Προϋποθέσεις για μια σωστή γλωσσική διδασκαλία. Γλωσσικές δεξιότητες.
Γλωσσική επίγνωση. Η επικοινωνιακή προσέγγιση. Ύφος και γλώσσα. Κειμενοκεντρικές προσεγγίσεις: Θεωρητικό
υπόβαθρο. Κειμενικά είδη. Η ανάπτυξη της κριτικής σκέψης των μαθητών. Διδακτική προσέγγιση της σύγχρονης
ποίησης. Ασκήσεις παραγωγής και κατανόησης κειμένων. Η τεχνική και η διδακτική της περίληψης. Βασικές έννοιες
της κοινωνιογλωσσολογίας. Η διδασκαλία της μητρικής γλώσσας. Μέθοδοι και τρόποι διδασκαλίας της πρώτης και
της δεύτερης γλώσσας στο πλαίσιο του κριτικού γραμματισμού. Πολυτροπικότητα. Γλωσσική πολιτική και εκπαίδευση. Ανάλυση λογοτεχνικών έργων. Η διδασκαλία ξενόγλωσσων παιδιών. Η διδακτική και η διδασκαλία κειμένων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2374/19.06.2019
που αναφέρονται στη διαπολιτισμική επικοινωνία και
τα γλωσσικά στερεότυπα. Η αξιολόγηση του γραπτού
λόγου. Τρόποι δημιουργίας γλωσσικών ασκήσεων. Καινοτόμες διδακτικές προσεγγίσεις.
Μαθησιακά Αποτελέσματα
- Η κατανόηση της δομής και της οργάνωσης των αναλυτικών προγραμμάτων για τη γλώσσα, σε σχέση με το
εκπαιδευτικό σύστημα, στηριζόμενοι στις αρχές της εκπαιδευτικής γλωσσολογίας (γλωσσικός γραμματισμός,
εγγραμματοσύνη, γλωσσική πολιτική).
- Η συνειδητοποίηση των βασικότερων προϋποθέσεων
για την αποτελεσματικότερη διδασκαλία του γλωσσικού
μαθήματος στα πλαίσια της επικοινωνιακής μεθόδου.
-  Η κατανόηση με συγκεκριμένα παραδείγματα της σημασίας της γλωσσικής επίγνωσης, όχι μόνο για τους μα-
θητές, αλλά και για τους εκπαιδευτικούς και τους γονείς.
- Η γνώση σε βάθος των μηχανισμών λειτουργίας του
ποιητικού λόγου για την καλύτερη ερμηνεία του.
- Η μελέτη σε βάθος των πτυχών της διαπολιτισμικής
επικοινωνίας.
- Η ανάπτυξη του διαλόγου για τους τρόπους απάλειψης των γλωσσικών στερεότυπων.
- Η αξιοποίηση με αντικειμενικότερα κριτήρια του γραπτού λόγου και η αποφυγή, όσο γίνεται, του διαισθητικού
κριτηρίου.
2. Διδακτική της Ρωσικής ή Τουρκικής ή Ρουμανικής
ή Σερβικής ή Βουλγαρικής λογοτεχνίας
Σκοπός του μαθήματος είναι να προσφέρει ένα συστηματικό πλαίσιο αρχών, στόχων και μεθόδων για τη
διδασκαλία της λογοτεχνίας στην Εκπαίδευση. Ειδικότερα, σκοπεύει στην κριτική και τον αναπροσδιορισμό
του περιεχομένου και των μεθόδων του μαθήματος της
λογοτεχνίας με βάση τις αξίες της δημιουργικότητας, των
επικοινωνιακών και κριτικών δεξιοτήτων, της αυτοέκφρασης και της αυτογνωσίας, της πολυπολιτισμικότητας και
της κοινωνικής ευαισθησίας.
Για τον σκοπό αυτόν εξετάζονται:
- Βασικές έννοιες της θεωρίας της λογοτεχνίας που
χρησιμεύουν στην κατανόηση της πολυμορφίας και των
διαφορετικών προσεγγίσεων του λογοτεχνικού φαινομένου.
- Η σχέση του λογοτεχνικού με τον εκπαιδευτικό θεσμό.
- Η διαμόρφωση του λογοτεχνικού κανόνα της λογοτεχνίας.
- Τρόποι οργάνωσης του μαθήματος της λογοτεχνίας
και διδακτική προσέγγιση συγκεκριμένων λογοτεχνικών
ειδών.
Μαθησιακά Αποτελέσματα
Μετά την επιτυχή ολοκλήρωση του μαθήματος οι φοιτητές αναμένεται να έχουν αναπτύξει την ικανότητά τους για:
- την κριτική ανάγνωση λογοτεχνικών κειμένων (ποιημάτων και πεζογραφημάτων)
- την οργάνωση σχεδίων μαθημάτων, σύμφωνα με το
ισχύον Αναλυτικό Πρόγραμμα
- την υποστήριξη και την τεκμηρίωση των σχεδίων
μαθημάτων.
- την αναζήτηση, την ανάλυση και σύνθεση δεδομένων και πληροφοριών, με τη χρήση των απαραίτητων
τεχνολογιών.
Η επεξεργασία των προτάσεων στοχεύει στη διδακτική κειμένων της λογοτεχνίας που ανθολογούνται και
διδάσκονται για την άρτια γνώση των ξένων γλωσσών.
3. Τεχνολογίες της Πληροφορίας και της Επικοινωνίας
(ΤΠΕ) στη διδασκαλία της της Ρωσικής ή Τουρκικής ή Ρουμανικής ή Σερβικής ή Βουλγαρικής ως Ξένης Γλώσσας
Το μάθημα εισάγει τους φοιτητές στα πολύγλωσσα
ψηφιακά περιβάλλοντα γλωσσικής διδασκαλίας στις
βασικές έννοιες και ορισμούς καθώς και στις γενικές
εφαρμογές των πολύγλωσσων ψηφιακών περιβαλλόντων γλωσσικής διδασκαλίας. Η συλλογή και αξιοποί-
ηση υλικών γλωσσικής εκπαίδευσης/κατάρτισης, η
ψηφιοποίηση, καταγραφή, αποθήκευση και ανάκτηση
γλωσσικών υλικών και τρόποι χρήσης τους αποτελούν τα
μαθησιακά αντικείμενα. Επιπρόσθετα οι φοιτητές έρχονται σε επαφή με τα σύνθετα ηλεκτρονικά περιβάλλοντα
γλωσσικής διδασκαλίας, τις μεθόδους ανάπτυξης καθώς
και τα εργαλεία διαχείρισης.
Το μάθημα γίνεται σε εργαστήριο Η/Υ. Η αξιολόγηση
είναι συνεχής και περιλαμβάνει πρακτικές ασκήσεις στον
υπολογιστή.
Στο χώρο αυτό οι φοιτητές θα έρθουν σε επαφή με
την εισαγωγή στα πολύγλωσσα ψηφιακά περιβάλλοντα
της γλωσσικής διδασκαλίας καθώς και τις βασικές έννοιες και τους ορισμούς. Επίσης θα γνωρίσουν τις γενικές
εφαρμογές των πολύγλωσσων ψηφιακών περιβαλλόντων γλωσσικής διδασκαλίας, τη συλλογή και αξιοποί-
ηση υλικών γλωσσικής εκπαίδευσης/κατάρτισης, την
ψηφιοποίηση, καταγραφή, αποθήκευση και ανάκτηση
γλωσσικών υλικών.
Μαθησιακά Αποτελέσματα:
Οι φοιτητές στο τέλος του εξαμήνου πρέπει να κατέχουν τις βασικές γνώσεις για την δομή, τον τρόπο λει-
τουργίας και τις δυνατότητες που προσφέρουν τα σύγχρονα πολύγλωσσα ψηφιακά περιβάλλοντα γλωσσικής
διδασκαλίας και, επίσης, να είναι σε θέση:
- να πραγματοποιούν έρευνα και να αξιοποιούν το διαδίκτυο χρησιμοποιώντας προχωρημένες τεχνικές ώστε
να διαχειρίζονται κάθε είδους πληροφορία (κείμενο,
οπτικοακουστικά αποσπάσματα κ.τλ.) που μπορεί να
είναι χρήσιμα στη διδασκαλία/εκμάθηση της γλώσσας,
-  να ερευνούν και να αξιοποιούν δικτυακές υπηρεσίες
κάθε είδους, με σκοπό την συλλογή ή/και την ανάπτυξη
μαθησιακών αντικειμένων και την αξιοποίηση αυτών
στην εκπαιδευτική διαδικασία,
-  να χρησιμοποιούν σύγχρονα ψηφιακά περιβάλλοντα
και να είναι σε θέση να αναπτύσσουν υπηρεσίες γλωσσικής εκπαίδευσης μέσω του διαδικτύου.
4. Σχεδιασμός Αναλυτικού Προγράμματος
Μέσα από μια επισκόπηση της εξέλιξης των διαφόρων αναλυτικών προγραμμάτων που σχεδιάστηκαν και
εφαρμόστηκαν στη διδασκαλία των ξένων γλωσσών οι
φοιτητές αποκτούν γνώσεις των ιδιαίτερων χαρακτηριστικών του κάθε αναλυτικού προγράμματος καθώς και
των παραγόντων που επηρέασαν τη μορφή του, κατά τη
διάρκεια των μαθημάτων. Εξετάζονται οι συνέπειες και
τα αποτελέσματα της επιλογής χρήσης ενός αναλυτικού
προγράμματος με στόχο οι φοιτητές να είναι σε θέση να
αναγνωρίσουν σε ποιο αναλυτικό πρόγραμμα ανήκει το
υλικό που χρησιμοποιούν κάθε φορά στη διδασκαλία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2374/19.06.2019
τους. Με αυτόν τον τρόπο οι φοιτητές είναι ικανοί να
σχεδιάσουν ένα βασικό αναλυτικό πρόγραμμα καθώς
και να προσαρμόσουν ένα ισχύον αναλυτικό πρόγραμμα
ώστε να είναι κατάλληλο για τη δική τους διδακτική κατάσταση. Θα είναι σε θέση να εξετάσουν ένα αναλυτικό
πρόγραμμα, σε ποιους στόχους ανταποκρίνεται και να
αποφασίσουν σχετικά με τη χρήση του.
Μαθησιακά Αποτελέσματα:
- Εφαρμογή της γνώσης στην πράξη.
- Προσαρμογή σε νέες καταστάσεις.
- Λήψη αποφάσεων.
- Αυτόνομη εργασία.
- Άσκηση κριτικής και αυτοκριτική.
5. Κατανόηση προφορικού - Γραπτού Λόγου - διδακτικές ασκήσεις
Αρχικά οι φοιτητές ασχολούνται με τις θεωρητικές
αρχές της εξάσκησης της ακουστικής κατανόησης (κατανόησης προφορικού λόγου) στο μάθημα της ξένης
γλώσσας. Επίσης συζητούν διεξοδικά ποικίλες δυνατότητες εξάσκησης της γλωσσικής αυτής δεξιότητας.
Ιδιαίτερη βαρύτητα δίνεται στους διδακτικούς στόχους
κάθε είδους άσκησης καθώς επίσης και στις στρατηγικές κατανόησης που πρέπει να αναπτύξουν οι μαθητές.
Κατόπιν οι φοιτητές ασχολούνται με τη διδασκαλία της
γραμματικής, δίνοντας ιδιαίτερη βαρύτητα στη μάθηση
μέσω της ανακάλυψης, η οποία οδηγεί στην αυτονόμηση των μαθητών. Τέλος γνωρίζουν στρατηγικές καθώς
και άλλες δυνατότητες αυτονόμησης των μαθητών που
αφορούν το μάθημα της ξένης γλώσσας.
Προγραμματισμός μαθήματος:
- θα γίνεται εξάσκηση της ακουστικής κατανόησης,
- θα διδάσκεται κάποιο γραμματικό φαινόμενο με τη
μέθοδο της ανακάλυψης και θα οπτικοποιείται κατάλληλα και
Οι φοιτητές:
- Θα μαθαίνουν ή θα χρησιμοποιούν στρατηγικές μάθησης, κατανόησης και επικοινωνίας.
- Θα παρατηρούν μαθήματα που επικεντρώνονται
στην ακουστική κατανόηση ή στη γραμματική και να
αναγνωρίζουν τις φάσεις του μαθήματος, τους στόχους
κάθε φάσης κ.λπ.
- Θα συμπληρώνουν σχέδιο μαθήματος σύμφωνα με
το μάθημα που προγραμματίζουν στο 1.
- Θα προωθούν στο μάθημα τη γλωσσική επίγνωση
αλλά και την επίγνωση του προσωπικού τρόπου μάθησης των μαθητών τους.
. Θα αιτιολογούν τις εκάστοτε αποφάσεις τους σχετικά
με τη διεξαγωγή του μαθήματος σύμφωνα με τις υπάρχουσες θεωρίες.
Μαθησιακά Αποτελέσματα:
- Εφαρμογή της γνώσης στην πράξη
- Αναζήτηση, ανάλυση και σύνθεση δεδομένων και
πληροφοριών, με τη χρήση και των απαραίτητων τεχνολογιών.
- Λήψη αποφάσεων.
- Αυτόνομη εργασία.
- Ομαδική εργασία.
- Σεβασμός στη διαφορετικότητα και στην πολυπολιτισμικότητα.
- Προαγωγή της ελεύθερης, δημιουργικής και επαγωγικής σκέψης
6. Μέθοδοι διδασκαλίας της Ρωσικής ή Τουρκικής ή
Ρουμανικής ή Σερβικής ή Βουλγαρικής ως ξένη γλώσσα ανάλυση και κριτική διδακτικών βιβλίων
Θεωρίες μάθησης, παρουσίαση και ανάλυση των Προγραμμάτων Σπουδών για τη διδασκαλία/εκμάθηση της
ξένης γλώσσας, ειδικότερα του Ενιαίου Προγράμματος
Σπουδών για τις Ξένες Γλώσσες (ΕΠΣ-ΞΓ), σύγχρονες
διδακτικές προσεγγίσεις των ξένων γλωσσών, της επικοινωνίας και της διεπίδρασης, εναλλακτικές μορφές
διδασκαλίας με έμφαση στην αξιοποίηση των αρχών της
διαφοροποιημένης παιδαγωγικής προσέγγισης, κριτική
θεώρηση διαπολιτισμικών αρχών-εφαρμογή στην τάξη,
τρόποι και τεχνικές αξιολόγησης των μαθητών.
Οι φοιτητές, πέραν της θεωρητικής γνώσης που θα
αποκτήσουν, αναμένεται να αναπτύξουν εκείνες τις ικανότητες που θα τους επιτρέπουν να υιοθετήσουν την
κατάλληλη, κάθε φορά, διδακτική προσέγγιση, ανάλογα
με τις ανάγκες και σύμφωνα με τα ενδιαφέροντα του
κοινού τους, συνδυάζοντας εμπειρικά δεδομένα και θεωρητικές αρχές, προκειμένου να βελτιστοποιήσουν τα
αποτελέσματα της διδακτικής/μαθησιακής διαδικασίας,
όπως: στοχοθεσία, σχεδιασμός διδακτικής ενότητας, διεξαγωγή, αξιολόγηση μάθησης και μαθητών.
ΘΕΜΑΤΙΚΗ ΕΝΟΤΗΤΑ: ΠΡΑΚΤΙΚΗ ΑΣΚΗΣΗ
Προβλέπεται η υποχρεωτική συμμετοχή στην Πρακτική Άσκηση των συμμετεχόντων στο Πρόγραμμα Διδα-
κτικής Ξένων Γλωσσών, η οποία πραγματοποιείται με τη
μορφή δύο (2) υποχρεωτικών μαθημάτων στο δεύτερο
εξάμηνο φοίτησης, με σκοπό την ουσιαστική σύνδεση
της εκπαίδευσης με την αγορά εργασίας και την ομαλή
ένταξη των αποφοίτων στην παραγωγική διαδικασία.
Επιδιώκεται η Πρακτική Άσκηση να συμβάλει στην
αποτελεσματική χρήση, σε επαγγελματικό επίπεδο,
των γνώσεων και δεξιοτήτων που απέκτησαν οι συμμετέχοντες κατά τη διάρκεια παρακολούθησης του
Προγράμματος, στην ευκολότερη και επωφελέστερη
ένταξη των αποφοίτων της τριτοβάθμιας εκπαίδευσης
στο παραγωγικό σύστημα της χώρας, καθώς και στη
δημιουργία ενός δίαυλου αμφίδρομης μετάδοσης των
πληροφοριών μεταξύ των εκπαιδευτικών ιδρυμάτων και
των παραγωγικών φορέων.
Γενικά χαρακτηριστικά της Πρακτικής Άσκησης
Η Πρακτική Άσκηση προσφέρεται κατά το εαρινό εξάμηνο, ως υποχρεωτικό μάθημα, υλοποιείται σε όλη τη
διάρκεια του εξαμήνου και πιστώνεται με 5 πιστωτικές
μονάδες ECTS.
Οι συμμετέχοντες στο Πρόγραμμα ασκούνται σε χώρους που έχει αποφασίσει η Συντονιστική Επιτροπή του
Προγράμματος. Ο χρόνος πρακτικής άσκησης για κάθε
φοιτητή-τρια ορίζεται στις 26 επισκέψεις οι οποίες κατανέμονται αναλογικά στις 13 εβδομάδες που διαρκεί
το ακαδημαϊκό εξάμηνο.
Φορείς υλοποίησης της Πρακτικής Άσκησης
Η Πρακτική Άσκηση πραγματοποιείται σε φορείς και
μονάδες πιστοποιημένους σχετικά με τη διδασκαλία
της Ρωσικής ή Τουρκικής ή Ρουμανικής ή Σερβικής ή
Βουλγαρικής γλώσσας (π.χ. τα τμήματα γλωσσών του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2374/19.06.2019
Πανεπιστημίου, το Ίδρυμα μελετών Χερσονήσου του
Αίμου κ.ά.).
Η ενημέρωση και ο εμπλουτισμός της βάσης δεδομένων των συνεργαζόμενων φορέων με το ΠΔΞΓ πραγ-
ματοποιείται από τα μέλη της Συντονιστικής Επιτροπής
και της ομάδας υλοποίησης της Πρακτικής Άσκησης του
Προγράμματος Διδακτικής Ξένων Γλωσσών.
Οργάνωση - Συντονισμός της Πρακτικής Άσκησης
Η Πρακτική Άσκηση στα πλαίσια της λειτουργίας του
Προγράμματος Διδακτικής Ξένων Γλωσσών σχεδιάζεται, οργανώνεται και υλοποιείται μετά από απόφαση της
αρμόδιας Συντονιστικής Επιτροπής του Προγράμματος.
Για τον/την κάθε ασκούμενο/-η ορίζεται ένας/μία επόπτης/-τρια, μέλος ΔΕΠ ή ΕΕΠ του Τμήματος Βαλκανικών,
Σλαβικών και Ανατολικών Σπουδών, αφού προηγηθεί
σχετική συνεννόηση του/της φοιτητή/-τριας με τον/την
καθηγητή/-τρια.
Η Συντονιστική Επιτροπή
Χαράλαμπος Παπαπανάγος, καθηγητής
Ελένη Γαβρά, καθηγήτρια
Νικόλαος Λιάζος, επίκουρος καθηγητής
Σταυρούλα Μαυρογένη, επίκουρη καθηγήτρια
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 5 Ιουνίου 2019
Ο Υπουργός
ΚΩΝΣΤΑΝΤΙΝΟΣ ΓΑΒΡΟΓΛΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2374/19.06.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190202374.pdf | Tokens: 24652]